Industria creativo

E industria creativo of economia creativo ta referi na e sector economico cu ta encera e generacion of explotacion di idea, informacion y conocemento. E ta wordo denomina tambe como industria cultural (particularmente na Europa)Hesmondhalgh, David (2002), The Cultural Industries, SAGE, ISBN 978-1526424099 y mas recientemente como economia oraño (Orange Economy) den Latino America y Caribe.Buitrago & Duque (2013)The Orange Economy: An Infinite Opportunity

E concepto, cu a surgi den añanan 1990, ta cubri esencialmente e industria cultural (arte, entretenimento, diseño, arkitectura, propaganda, gastronomia) y e economia di conocemento (educacion, investigacion y desaroyo, tecnologia halto, informatica, telecomunicacion, robotica, nanotecnologia, industria aerospacial). E ta wordo defini como e industria cu ta basa riba creatividad, habilidad y talento individual, creando potencial pa genera cuponan di trabou nobo, aumenta prosperidad y desaroya propiedad intelectual.

Na 2001, durante un entrevista cu e Organisacion Mundial di Propiedad Intelectual (WIPO), John Howkins a comenta cu e economia creativo "ta uno (…) den cua ideanan ta e contribucion y e resultadonan principal. (...) e ta un economia den cua hende ta dedica mayoria di nan tempo na genera ideanan. E ta un economia of sociedad den cual hende ta cuida y reflexiona riba nan habilidad pa genera ideanan, den cual nan no ta limita na bay oficina di 9 pa 5 'or pa haci trabou rutinario y ripititivo, manera nan ta haciendo pa hopi aña caba, sea den cunucu of den fabrica. E ta un economia den cua hende, unda cu nan ta, papiando cu amigonan, bebiendo algu, lantando cuater’or di mainta, ta pensa cu nan por tin un idea cu ta funciona di berdad, y no un idea djis pa plaser esotériko, sino mas bien e forsa impulsor di su carera, condicion y identidad."

Pa e motibo aki, Howkins ta wordo considera e tata di e economia creativo y por bisa cu economia creativo ta referi na e operacionnan cu ta genera productonan creativo como resultado. Cada operacion por carga dos balor complementario: e balor di e propiedad intelectual intangibel y e balor di e plataforma fisiko (si acaso tin). Den algun sector, manera software digital, e balor di propiedat intelectual ta mas halto. Den otronan, manera arte, e balor di unidad di e obheto fisico ta mas halto.

Por distingui e industria creativo a base di e siguiente caracteristicanan:Caves, Richard E. (2000), Creative Industries: Contracts between Art and Commerce, Universidad de Harvard

 Su productonan ta wordo distingui pa nan calidad unico, y no solamente pa nan funcionalidad y prijs.
 E tin un incertidumbre grandi tocante cua producto lo funciona y cua cliente lo kier.
 E progreso rapido di conocemento y sociedad ta haci e factor di tempo crucial.
 Trahadonan creativo ta balora fuertemente e motibo y nificacion di nan esfuerso, mas aya di bentaha economico y social.
 E industria creativo ta rekeri un asercamento multidisciplinario pa traha.
Pa un economia creativo por dispone di trahado, e ta rekeri un sistema di educacion efectivo y un contexto di diversidad cultural.

Category:Economia